बाबा की अधिकांश मांगों पर सरकार राजी : सिब्बल  
केंद्रीय मानव संसाधन विकास मंत्री कपिल सिब्बल ने शनिवार को कहा कि सरकार बाबा रामदेव की अधिकांश मांगों पर राजी हो गई है।
केंद्रीय मानव संसाधन विकास मंत्री कपिल सिब्बल ने शनिवार को कहा कि सरकार बाबा रामदेव की अधिकांश मांगों पर राजी हो गई है।  सिब्बल ने यहां संवाददाताओं के साथ बातचीत में कहा कि सरकार काले धन का पता लगाने के लिए एक कानून बनाने हेतु एक समिति गठित करने पर और काले धन को राष्ट्रीय सम्पत्ति घोषित करने पर राजी हो गई है। लेकिन रामदेव सोचते हैं कि सरकार कानून नहीं बनाना चाहती।   सिब्बल ने कहा, "मैंने उनसे आज फोन पर बात की और उन्हें समझाया कि समिति गठित करने का मतलब यह है कि कानून बनाया जाएगा। शायद रामदेवजी को कुछ संदेह है, क्योंकि हमने कहा कि हम एक समिति बनाएंगे.. छह महीने में समिति अपनी रिपोर्ट देगी।"  बाबा रामदेव भ्रष्टाचार और विदेशों में जमा काले धन के खिलाफ रामलीला मैदान में अनशन पर बैठे हुए हैं।